Jeigu naudojate ir reguliariai laiku keičiate vandens filtrą, kalkių nuosėdų šalinimo programą reikės atlikti tik po 8 pakeistų filtrų. Būtina pakeisti vandens filtrą laiku (todėl rekomenduojame visuomet turėti atsarginį filtrą), nes kitaip kavos aparatas automatiškai persijungia į kavos aparato naudojimo be filtro režimą ir prieš įstatant naują filtrą „paprašo“ atlikti kalkių nuosėdų šalinimo programą. Įstatydami arba keisdami vandens filtrą, įsitikinkite, kad jį aktyvavote, nes kavos aparatas „nesupras“, kad filtras yra įdėtas. Aktyvuoti vandens filtrą paprasta – paspauskite ir 3 s palaikykite „AquaClean“ filtro piktogramą, kol pradės mirksėti lemputės, pastatykite tuščią indą po kavos piltuvėliu ir paspauskite „Start“ mygtuką (išbėgs šiek tiek vandens). Kai „AquaClean“ filtro piktograma užsidegs mėlyna spalva, filtras bus aktyvuotas kavos aparato sistemoje.